*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 16ης Οκτωβρίου 1985

σχετικά με την κατάρτιση καταλόγου δράσεων που έχουν προτεραιότητα για το 1985 στο πλαίσιο της απόφασης 83/624/ΕΟΚ του Συμβουλίου σχετικά με ένα σχέδιο για την ανάπτυξη, σε διεθνικό επίπεδο, της υποδομής για την υποστήριξη της καινοτομίας και της μεταφοράς τεχνολογίας

(85/480/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 83/624/ΕΟΚ του Συμβουλίου της 25ης Νοεμβρίου 1983 σχετκά με ένα σχέδιο για την ανάπτυξη, σε διεθνικό επίπεδο, της υποδομής για την υποστήριξη της καινοτομίας και της μεταφοράς τεχνολογίας (1983-1985), και ιδίως το άρθρο 6 και τα παραρτήματα Ι και ΙΙ σημείο ΣΤ (1),

Εκτιμώντας:

ότι είναι έργο της Επιτροπής να καταρτίσει τον ετήσιο κατάλογο των δράσεων που έχουν προτεραιότητα για το 1985·

ότι οι δράσεις που είχαν προτεραιότητα για το 1983, όπως καθορίστηκαν στο παράρτημα ΙΙΙ της απόφασης 83/624/ΕΟΚ, συνεχίστηκαν στη διάρκεια του 1984·

ότι τα αποτελέσματα που έχουν ήδη ληφθεί από τις δράσεις προτεραιότητας οι οποίες έχουν υλοποιηθεί ως τώρα διακαιολογούν τη συνέχιση και την εμβάνθυση των εργασιών που έχουν αναληφθεί·

ότι η Συμβουλευτική Επιτροπή για την Καινοτομία και τη Μεταφορά Τεχνολογίας (CIT) συνήλθε, όπως προβλέπει το παράρτημα ΙΙ σημείο ΣΤ της απόφασης 83/624/ΕΟΚ, και διατύπωσε ευνοϊκή γνώμη,

ΑΠΟΦΑΣΙΖΕΙ:

Άρθρο 1

Ο κατάλογος των δράσεων που έχουν προτεραιότητα για το 1985 καθορίζεται στο παράρτημα. Θα ισχύει και για το 1986, εκτός αν καθοριστούν νέες δράσεις προτεραιότητας.

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 16 Οκτωβρίου 1985.

Για την Επιτροπή

Karl-Heinz NARJES

Αντιπρόεδρος

(1) αριθ. L 353 της 15. 12. 1983, σ. 15.

ΠΑΡΑΡΤΗΜΑ

Δράσεις που έχουν προτεραιότητα για το 1985

1. Υποστήριξη της συγκρότησης και των αρχικών δραστηριοτήτων των μηχανισμών διασύνδεσης μεταξύ των συμβουλευτικών σωμάτων σε θέματα τεχνολογίας και διαχείρισης, κυρίως για μικρές και μεσαίες επιχειρήσεις.

2. Οργάνωση δραστηριοτήτων σε διεθνικό επίπεδο και διάδοση σε κοινοτική κλίμακα της πληροφόρησης όσον αφορά την καινοτομία και τη μεταφορά τεχνολογίας, και ιδίως

α) αποτελέσματα έρευνας και ανάπτυξης·

β) τεχνολογίες που έχουν αναπτυχθεί σε περιοχές του κόσμου όπου είναι δύσκολη η συλλογή πληροφοριών·

γ) ευκαιρίες για συνεργασία μεταξύ επιχειρήσεων, κυρίως μικρών και μεσαίων·

δ) προσφορά και ζήτηση τεχνολογιών που μπορούν να μεταφερθούν, π.χ. μέσω βάσεων τεχνολογικών δεδομένων, ανταλλαγών και οργάνωση εκθέσεων·

ε) βιομηχανική ιδιοκτησία και καινοτομία·

στ) τεχνικά πρότυπα και κανονισμοί.

3. Οργάνωση δραστηριοτήτων με σκοπό τη διευκόλυνση της χρηματοδότησης της καινοτομίας, και κυρίως τη συνεχή υποστήριξη των μηχανισμών διασύνδεσης μεταξύ των οργανισμών χρηματοδότησης του κεφαλαίου που επεδύεται σε επισφαλείς επιχειρήσεις (venture capital).

4. Στα πλαίσια της Συμβουλευτικής Επιτροπής για την Καινοτομία και τη Μεταφορά Τεχνολογίας και, ως πρώτο βήμα για την επίτευξη συντονισμού, ανταλλαγές πληροφοριών, εμπειρίας και απόψεων όσον αφορά εθνικά και κοινοτικά μέτρα που αποσκοπούν την προαγωγή της καινοτομίας και της μεταφοράς τεχνολογίας, καθώς και τις επιπτώσεις τους και την αποδοτικότητά τους. Με αυτό το πνεύμα, αναγνώριση νέων ευκαιριών για δράση σε διεθνικό επίπεδο και προτάσεις για την πραγματοποίησή τους.